open-index/open-wikipedia-markdown huggingface dataset:
Metjū (airētājs)

**Metjū** (; vārds *nav zināms*) bija franču airētājs. Startējis 1900. gada vasaras olimpiskajās spēlēs Parīzē.

1900. gada Parīzes olimpiskajās spēlēs viņš startēja airēšanas stūrmaņa divniekos, kopā ar Pjēru Ferlīnu. Komandas stūrmanis gan nav zināms. Viņi šajā disciplīnā, fināla kārtā izcīnīja 4. vietu.

## Atsauces

## Ārējās saites
* Metjū (Olympics profils) 
* Metjū (Olympedia profils) 
* Metjū (Sports Reference profils)
Kostanaja

**Kostanaja** (), iepriekš zināma kā **Nikolajevska** (, 1893–1895) un **Kustanaja** (, 1895—1997), ir pilsēta Kostanajas apgabalā Kazahstānas ziemeļos, netālu no Krievijas Federācijas robežas. Tā atrodas Tobolas upes krastā 571 km uz ziemeļiem no Astanas un 260 km uz dienvidaustrumiem no Čeļabinskas.

## Vēsture
Krievijas Impērija anektēja agrākās Kazahu hanistes ziemeļrietumu daļu 1798. gadā, bet 1863. gadā kazahu apdzīvotās teritorijas sadalīja Turkestānas ģenerālgubernatūrā dienvidos un Stepes novadā ziemeļos.
1879. gadā pie Tobolas upes nodibināja apmetni, kuru 1893. gadā nosauca par Nikolajevsku. Pilsētas straujo attīstību galvenokārt noteica auglīgā stepju augsne, attīstījās lauksaimniecība un lopkopība. 1885. gadā Nikolajevsku pārdēvēja par Kustanaju.

1913. gadā atklāja Kustanajas—Čeļabinskas dzelzceļa līniju.
Otrā pasaules kara laikā uz Kustanaju pārcēla apģērbu rūpnīcu no Hersonas un citus uzņēmumus. 1950. gados Neskarto zemju kampaņas laikā Kustanajā ieradās daudz pārceļotāju. 
1997. gada 17. jūnijā pilsētas nosaukumu nomainīja uz kazahu Kostanaju (*Қостанай*).

## Ārējās saites
Magnētiskā ķēde

thumb|195x195px|Magnētiskās ķēdes piemērs. Dzeltenā krāsā — magnētiķis, gaiši sarkanā (rozā) — to aptverošais vads ar tajā plūstošo elektrisko strāvu ''I'': ar krustu apzīmētajā vietā tā plūst virzienā prom no skatītāja, ar punktu apzīmētajā vietā tā plūst virzienā uz skatītāju. Φ un sarkanās bultas — magnētiskā plūsma (punktā A5 tā iet caur gaisa spraugu).
**Magnētiskā ķēde** ir secīgu magnētiķu kopa, caur kuru iet magnētiskā plūsma.

## Vispārīgais raksturojums
Magnētiskās ķēdes pastāv elektrotehnikas — elektrisko mašīnu, transformatoru — un elektronikas — mērierīču, datoru — magnētiskajos elementos.

Magnētiskā ķēde ir nelineāra, tas ir, tās īpašības ir atkarīgas no caurejošās magnētiskās plūsmas vērtības.

## Līdzība ar elektrisko ķēdi
Karloss Deltūrs

**Karloss Deltūrs** (; dzimis , miris ) bija franču airētājs, olimpiskās bronzas medaļas ieguvējs 1900. gada vasaras olimpiskajās spēlēs Parīzē, kā arī Eiropas čempions.

Deltūrs 1900. gada vasaras olimpiskajās spēlēs startēja stūrmaņa divniekos kopā ar Antuānu Vendrēnu un stūrmani Raulu Paoli. Viņi šajās sacensībās izcīnīja bronzas medaļas.

Viņš ir ieguvis arī četras medaļas Eiropas čempionātā airēšanā.

## Atsauces

## Ārējās saites
* Karloss Deltūrs (Olympics profils) 
* Karloss Deltūrs (Olympedia profils) 
* Karloss Deltūrs (Sports Reference profils)
Rauls Paoli

**Žaks Marī Lisjēns Rauls Simonpaoli** (; zināms kā **Rauls Paoli**; dzimis , miris ) bija franču vieglatlēts, bokseris, airētājs, regbists, cīkstonis un aktieris. Izcīnījis olimpisko bronzas medaļu airēšanā 1900. gada vasaras olimpiskajās spēlēs.

Paoli kopumā ir startējis piecās vasaras olimpiskajās spēlēs no 1900. līdz 1928. gadam. 1900. gada vasaras olimpiskajās  spēlēs Parīzē viņš startēja stūrmaņu divniekos, kur kopā ar airētājiem Karlosu Deltūru un Antuānu Vedrēnu izcīnīja bronzas medaļu. Viņa favorītdisciplīna bija lodes grūšana. Olimpiskajās spēlēs viņš lodes grūšanā startēja 1912. gadā, 1920. gadā, 1924. gadā un 1928. gada vieglatlētikas sacensībās, kur labāko rezultātu sasniedza 1924. gadā, kad izcīnīja 9.vietu. 1912. gada Stokholmas olimpiskajās spēlēs viņš startēja arī cīņas sportā. Šajās olimpiskajās spēlēs viņš bija Francijas karognesējs olimpisko spēļu atklāšanas ceremonijā.

Paoli bija arī Francijas čempions boksā un regbijā ar komandu *Stade Français*. 1911.— 1912. gadā viņš aizvadīja trīs starptautiskās regbija spēles Francijas regbija izlasē un guva vienu piezemējumu. 1933. gadā viņš bija līdzdibinātājs Francijas profesionālās cīņas sporta asociācijai.

## Atsauces

## Ārējās saites
* Rauls Paoli (Olympics profils) 
* Rauls Paoli (Olympedia profils) 
* Rauls Paoli (Sports Reference profils)
Renē Valefs

**Maksims Renē Valefs** (; dzimis , miris ) bija franču airētājs, olimpiskās bronzas medaļas ieguvējs 1900. gada vasaras olimpiskajās spēlēs, Parīzē.

Valefs Parīzes olimpiskajās spēlēs startēja trijās airēšanas disciplīnās — stūrmaņa divniekos, stūrmaņa četriniekos un astoņniekos. No šīm disciplīnām viņš labāko rezultātu ieguva stūrmaņu divniekos, kur startēja kopā ar Lisjēnu Martinē, viņi izcīnīja sudraba medaļu.

1900. gada Eiropas čempionātā airēšanā viņš izcīnīja zelta medaļu stūrmaņa divniekos.

## Atsauces

## Ārējās saites
* Renē Valefs (Olympedia profils) 
* Renē Valefs (Sports Reference profils)
Lisjēns Martinē

**Lisjēns Martinē** (; dzimis ; miršanas datums *nav zināms*) bija franču airētājs, olimpiskās sudraba medaļas ieguvējs 1900. gada vasaras olimpiskajās spēlēs, Parīzē.

Martinē 1900. gada Parīzes olimpiskajās spēlēs startēja divās airēšanas disciplīnās — stūrmaņa divniekos un astoņniekos. Labāko rezultātu viņš ieguva stūrmaņu divnieku disciplīnā, kur startēja kopā ar Renē Valefu. Viņi šajā disciplīnā ieguva sudraba medaļu.

1898. gadā un 1900. gadā viņš izcīnīja zelta medaļas Eiropas čempionā airēšanā.

## Atsauces

## Ārējās saites
* Lisjēns Martinē (Olympedia profils) 
* Lisjēns Martinē (Sports Reference profils)
Fransuā Brants

**Fransuā Antuāns Brants** (; dzimis , miris ) bija nīderlandiešu airētājs, izcīnījis olimpisko zelta un bronzas medaļu 1900. gada vasaras olimpiskajās spēlēs Parīzē.

1900. gada Parīzes olimpiskajās spēlēs viņš startēja divās airēšanas disciplīnās. Olimpisko zelta medaļu viņš izcīnīja stūrmaņa divniekos, kopā ar Rūlofu Kleinu, savukārt bronzas medaļa tika izcīnīta astoņnieku airēšanas disciplīnā.

## Atsauces

## Ārējās saites
* Fransuā Brants (Olympics profils) 
* Fransuā Brants (Olympedia profils) 
* Fransuā Brants (Sports Reference profils)
Koge

thumb|Koge burukuģis
**Koge** ir burukuģu veids, kura uzbūves princips bija aizgūts no vikingu garajiem kuģiem. Koge ir vienmasta buru kuģis, 20-30 m garš. Tam bija rājtakelēta bura un nostiprināta stūre.

Kuģis radies 13. gadsimtā dažādu preču transportēšanai Ziemeļeiropā un Austrumeiropā. Koges būvniecības tehnika bija neskaidra līdz 1962. gadam, kad Brēmenē arheoloģiskajos izrakumos atrada labi saglabājušos Hanzas kogi.

## Koges mūsdienu rekonstrukcijas

Kieler Hansekogge 2007 vorne.jpg|1962. gada izrakumos pie Brēmenes atrastās 1380. gada koges replika (2007) 
Ubena von Bremen Kiel2007 1 (cropped).jpg|Koge *Ubena von Bremen*
Bremen Hansekogge RolandvonBremen.JPG|Koge *Roland von Bremen* (2006)


## Atsauces

## Ārējās saites
Trīslauku sistēma

thumb|Trīslauku sistēma — vasaras raža, ziemas raža un papuve
**Trīslauku sistēma** ir augsnes atjaunošanas sistēma. Vienu ceturtdaļu tīruma apara rudenī, vienu ceturtdaļu tīruma apara pavasarī un pārējo ar papuvi jūnijā. Tā gada laikā varēja iegūt divas ražas, un papuve uzlaboja augsnes auglību.

## Atsauces

## Ārējās saites
72. Berlīnes Starptautiskais kinofestivāls

**72. ikgadējais [[Berlīnes Starptautiskais kinofestivāls]]** klātienē notika 2022. gadā no 10. līdz 20. februārim. 2021. gada 15. decembrī paziņoja pirmo festivāla filmu. 2022. gada 15. februārī *Berlinale Palast* apbalvošanas ceremonijā Izabellu Ipēru apbalvoja ar Goda Zelta lāci par mūža ieguldījumu un demonstrēta Lorāna Larivjēra filma ar viņas dalību *À propos de Joan.* Festivālu atklāja ar Fransuā Ozona drāmas filmu *Peter Von Kant*.

Zelta lāča balvu ieguva Karla Simona par filmu *[[Alcarràs]]*, bet Sudraba lāča žūrijas balvu saņēma  Hons Sansu par filmu *[[The Novelist's Film]]*.

## Žūrija
Berlināles konkursa žūrija:
* M. Naits Šjāmalāns, Starptautiskās žūrijas prezidents — scenārists, režisors un producents (ASV)
* Karims Aīnouss, režisors, scenārists un vizuālais mākslinieks (Brazīlija)
* Saīds Bens Saīds, kinoproducents (Francija / Tunisija)
* Anne Zohra Berašeda, režisore un scenāriste (Vācija)
* Cici Dangarembga, rakstniece, dramaturģe un filmu veidotāja (Zimbabve)
* Rjūsuke Hamaguti, režisors un scenārists (Japāna)
* Konija Nīlsena, aktrise (Dānija)

## Atsauces

## Ārējās saites
*
Pildrežģis

[thumb|Hercoga Jēkaba galma aptieka [Kuldīga|Kuldīgā, Baznīcas ielā 10]]
**Pildrežģis** ir mājas karkasa būves paņēmiens, kas sastāv no plakana vai telpiska režģojuma, ko veido no stabiem un pildījuma. Karkass sastāv no balstiem, gulšņiem, ielogiem, atgāžņiem un sijām, kas gatavoti no ozolkoka un savienoti viens ar otru ar tapām. Pildījums sastāv no apmesta pinuma, ar salmiem aptītiem koka stabiem, māla, ķieģeļu vai akmeņu mūra.

## Atsauces

## Ārējās saites
Dukakis

***Dukakis*** () ir grieķu uzvārds. Cilvēki ar šādu uzvārdu:

* Maikls Dukakis (*Michael Dukakis*; dzimis 1933. gadā), ASV politiķis;
* Olimpija Dukakisa (*Olympia Dukakis*; 1931—2021), amerikāņu aktrise.
Taldikorghana

**Taldikorghana** (), agrāk — **Taldikurgāna** (), ir Žetisu apgabala galvaspilsēta Kazahstānā.

## Vēsture
Pēc pievienošanas Krievijas impērijai tagadējās pilsētas vietā 1869. gadā krievu pārceļotāji nodibināja Gavrilovkas ciematu. 1920. gadā to pārdēvēja par Taldikurgānu. 1944. gadā tā ieguva pilsētas statusu. No 1944. līdz 1959. gadam un no 1967. līdz 1997. gadam tā bija Kazahijas PSR Taldikurgānas apgabala centrs. 1993. gadā pilsētu pārdēvēja par Taldikorghanu, kopš 2022. gada tā ir atjaunotā Žetisu apgabala centrs. 

## Atsauces

## Ārējās saites
Anhela Agilara

**Anhela Agilara Alvaresa Alkala** (; dzimusi Losandželosā, Kalifornijā 2003. gada 8. oktobrī) ir meksikāņu izcelsmes amerikāņu dziedātāja, kas izpilda meksikāņu nacionālo mūziku.

Viņa ieguva ievērojamu atzinību pēc dziesmas “La Llorona” atskaņošanas 19. ikgadējā ''Latin Grammy'' balvu pasniegšanas ceremonijā 2018. gadā. Viņa ir meksikāņu dziedātāja un aktiera Antonio Agilara mazmeita.

Viņas pirmais solo studijas albums *Primero soy Mexicana* (2018) guva kritiķu atzinību un panākumus. Viņa ir nominēta ''Grammy'' balvai un divām *Latin Grammy* balvām, padarot viņu par vienu no jaunākajām māksliniecēm, kas nominēta abām balvām.

## Atsauces

## Ārējās saites
Džungārija

**Džungārija** (; , *Junghariyä*) ir vēsturisks un ģeogrāfisks subreģions Siņdzjanas Uiguru autonomā reģiona ziemeļu daļā Ķīnas Tautas republikas rietumos. Tās platība ir aptuveni , no kā lielāko daļu aizņem Džungārijas baseins, kura vidū atrodas Gurbantiungiuta tuksnesis (Gobi rietumu daļa). Reģionā valda krasi kontinentāls klimats. Lielākā pilsēta ir reģiona galvaspilsēta Urumči, kas atrodas Tjanšana priekškalnē.

Senatnē no Džungārijas karagājienos uz Eiropu un Āzijas rietumu daļu devās huņņi, mongoļi, oiroti, kalmiki un citas nomadu tautas. No 1635. līdz 1758. gadam šo reģionu pārvaldīja Džungārijas haniste.

## Ģeogrāfija
Džungārija ieņem plašu un samērā līdzenu baseinu starp Tjanšana un Altaja kalniem. Austrumos Džungārijas baseins sašaurinās un pāri dažām zemām izciļņu grēdām saistās ar Mongolijas līdzenumiem. Rietumos to norobežo diezgan augsta kalnzeme, augstākās izciļņu grēdas ir Tarbagatajs, Džairs, Saurs u.c., kas saista Tjanšanu ar Altaju. Divās vietās starp kalniem paliek plašas atstarpes, pa kurām Džungārijas baseins saplūst ar Kazahstānas zemumu. Pa vienu tek Urunga un Melnā Irtiša, bet otrā starpā, ko dēvē par Džungārijas vārtiem, atrodas vairāki ezeri — Elbinors, Alakuls un Balhašs.

## Atsauces

## Ārējās saites
Reomīra grāds

thumb|Reomīra grādu termometrs
**Reomīra grāds** (°Re jeb °Ré) ir temperatūras mērvienība. Mūsdienu Reomīra skala ir pielāgota Celsija skalai, tās nulles punkts ir ūdens sasalšanas temperatūra jūras līmenī, bet ūdens viršanas temperatūra ir 80o Ré.

Reomīra grādu skalu izgudroja francūzis Renē Reomīrs 1730. gadā. Viņa skalas termometrs saturēja atšķaidītu etanolu (spirtu) pieņemot, ka ūdens sasalšanas temperatūra ir 0°, un caurule tika iedalīta grādos, no kuriem katrs bija viena tūkstošdaļa no tilpuma, ko saturēja termometrs. Viņš ierosināja izmantot tādu spirta koncentrāciju, lai tas sāktu vārīties pie 80° Ré, tas ir, kad tā tilpums ir palielinājies par 8%. Viņš izvēlējās spirtu, nevis dzīvsudrabu, jo tas izplešas redzamāk, taču tas radīja problēmas: viņa sākotnējie termometri bija ļoti apjomīgi, un spirta zemā viršanas temperatūra padarīja tos nepiemērotus daudziem gadījumiem. Instrumentu veidotāji parasti izvēlējās dažādus šķidrumus un pēc tam izmantoja 80° Ré, lai apzīmētu ūdens viršanas temperatūru, radot daudz neskaidrību. Kopš 18. gadsimta beigām termometros tika lietots gandrīz tikai dzīvsudrabs, bet Reomīra grādu pieskaņoja Celsija grādam attiecībā 0,8:1.

Mūsdienās Reomīra grādus gandrīz nelieto un tie nav iekļauti standarta metroloģijā.

## Atsauces

## Ārējās saites
Džungārijas haniste

[thumb|300px|Džungārijas haniste (sārtā krāsā) un tās kari ar [Cjinu dinastijas pārvaldīto Ķīnu.]]

**Džungārijas haniste** (, *Zuungaryn khaant uls*, ᠵᠡᠭᠦᠨ ᠭᠠᠷ ᠤᠨ ᠬᠠᠭᠠᠨᠲᠣ ᠣᠯᠣᠰ) bija Centrālāzijas valsts, kas pastāvēja no 1635. līdz 1758. gadam. Tās pamatteritorija bija Džungārijas baseins, no kuras džungāru karaspēks iekaroja citas zemes mūsdienu Kazahstānas, Krievijas Federācijas un Ķīnas Tautas Republikas teritorijā. Hanistē valdīja mongoļu oiratu izcelsmes dinastija, kas tiek uzskatīta par pēdējo mongoļu nomadu dinastiju pasaulē.

## Džungārijas hani
thumb|250px|Pēdējais Džungārijas hans Davāčs ķīniešu gūstā (pēc 1755).
* Bātars (*Эрдэнэбаатар*) 1634.–1656.
* Senge (*Сэнгэ*) 1656.-1670
* Galdans ('Галдан Бошигт*) 1670-1697
* Cevangs Rabtans (*Цэвээнравдан*) 1697.–1727.
* Galdans Cerens (*Галданцэрэн*) 1727.- 1745.
* Cevangs Dordže Namdžals (*Цэвээндоржнамжил*) 1745.- 1750.
* Lama Dordže (*Лхамдаржаа*) 1750.-1752.
* Davāčs (*Даваач'')  1753-1755
Tamperes Pirkalas lidosta

**Tamperes Pirkalas lidosta** (IATA: **TMP**, ICAO: **EFTP**; , ) atrodas Pirkalā, Somijā, 13 kilometrus no Tamperes centra.

## Vēsture
Tamperes lidosta tika dibināta 1936. gadā Hermeles apkaimē, kas atrodas 6 km no Tamperes centra. Tolaik lidostu ar Helsinkiem, Vāsu, Oulu un Kemi savienoja *Aero O/Y* (tagad *[[Finnair]]*). Pirmā termināļa ēka tika uzcelta 1941. gadā. ''Karhumäki Airways'' sāka lidot uz Stokholmu 20. gadsimta piecdesmitajos gados. Skrejceļš tika noasfaltēts 1958. gadā. No 1936. līdz 1979. gadam *Härmälä* lidosta apkalpoja 1,5 miljonus pasažieru. 1979. gadā tika slēgta Hermeles lidosta un atvērta jaunā Tamperes Pirkalas lidosta.

Pašreizējā 1. termināļa ēka tika pabeigta 1996. gadā. *[[Ryanair]]* sāka lidojumus uz Tamperi Pirkalu 2003. gada aprīlī. Tā pirmie galamērķi bija Stokholma-Skavsta, Londona-Stansteda, Frankfurte-Hāna un Rīga. Tas padarīja lidostu par vienu no visstraujāk augošajām Somijas lidostām un palielināja tās ikgadējo pasažieru skaitu no 256 380 līdz 709 356 no 2000. līdz 2008. gadam. 2011. gadā *Ryanair* bija 13 galamērķi no Tamperes Pirkalas. *[[Wizz Air]]* lidoja uz Gdaņsku 2010. un 2011. gada vasarā. *[[airBaltic]]* atsāka lidojumus uz Rīgu 2017. gada martā.

Zemo izmaksu aviokompāniju 2. terminālis tika renovēts 2014.—2015. gadā. Tomēr 2015. gada aprīlī *[[Ryanair]]* paziņoja, ka lidmašīnu trūkuma dēļ atcels visus maršrutus no Tamperes 2015.—2016. gada ziemas sezonā. *Ryanair* 2016. gada pavasarī atsāka satiksmi tikai uz Brēmeni un Budapeštu.

## Aviokompānijas un galamērķi

thumb| 1. terminālis
thumb| 2. terminālis no iekšpuses pirms 2014. gada renovācijas
thumb| 1. termināļa reģistrācijas zona

## Transports no lidostas
thumb| Autostāvvieta pie termināļa
Lidosta ir savienota ar Tamperes pilsētas centru (25 minūtes) ar 103. maršruta autobusu, kas kursē dažas reizes dienā tieši pēc lidmašīnu nolaišanās. Autobusa maksa par vienu biļeti uz Tamperi ir 5,50 eiro (zonas A+B+C). 90 minūšu laikā pēc biļetes iegādes var pārsēsties uz jebkuru citu autobusu, tramvaju vai piepilsētas vilcienu, kas kursē Tamperes un dažās kaimiņu pašvaldībās.

Autobuss 39A ved uz Pirkalas centru, kur var pārsēsties uz vairākiem autobusiem, kas kursē uz Tamperi vai Nokiu.

No Tamperes autoostas ir pieejami tālsatiksmes savienojumi uz Helsinkiem un citām pilsētām. Sarakstus un cenas var atrast *[[Matkahuolto]]* tīmekļa vietnē.

1. termināļa priekšā ir pieejami taksometri.

## Atsauces
Reiz rietumos

**"Reiz rietumos"** (, ) ir 1968. gada itāļu spageti vesterns, kura režisors ir Serdžo Leone. Filmā galvenās lomas atveido Klaudija Kardināle, Henrijs Fonda, Džeisons Robardss un Čārlzs Bronsons.

Filma ir par noslēpumainu svešinieku ar mutes harmonikām, kurš apvienojas ar noziedznieku, lai aizsargātu jaunu sievieti no nežēlīga slepkavas, kas nogalināja viņas ģimeni.

Filmas pirmizrāde notika , Itālijā. Eiropas kinoteātros filma bija finansiāli veiksmīga, tomēr ASV versija, kas tika saīsināta no 166 līdz 145 minūtēm, bija neveiksmīga. "Reiz rietumos" ir pirmā filma no Leones "reiz" triloģijas. Tai sekoja *[[Duck, You Sucker!]]* (1971) un "Reiz Amerikā" (1984). 2009. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Dzīvoklis (filma)

**"Dzīvoklis"** () ir 1960. gada ASV romantiska kinokomēdija, kuras režisors, producents un viens no scenārija autoriem ir Billijs Vailders. Filmā galvenās lomas atveido Džeks Lemons, Šērlija Makleina, Freds Makmarijs, Rejs Volstons un Edija Adamsa.

Filma ir par apdrošināšanas darbinieku, kurš, cerot uzkāpt pa karjeras kāpnēm, ļauj kolēģiem izmantot savu dzīvokli ārlaulības attiecībām. Nejauši viņš iepazīstas un iemīlas sava priekšnieka mīļākajā.

"Dzīvoklis" kļuva gan par kritiķu atzītu, gan komerciāli veiksmīgu filmu. Tā tika nominēta desmit Amerikas Kinoakadēmijas balvām no kurām ieguva piecas kategorijās labākā filma, labākais režisors, labākais oriģinālscenārijs, labākais mākslinieka darbs un labākā montāža. Gan Lemons, gan Makleina par savu sniegumu ieguva Zelta globusa balvu. Kopš filmas izdošanas, "Dzīvoklis" tiek uzskatīta par vienu no visu laiku labākajām filmām, parādoties gan Amerikas Kinoinstitūta, gan *[[Sight and Sound]]* žurnālā labāko filmu sarakstos. "Dzīvoklis" bija viena no pirmajām 25 filmām, kas 1989. gadā tika iekļauta ASV Kongresa bibliotēkas Nacionālajā kinoreģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Brāļi Mongolfjē

thumb|Žozefs Mišels Mongolfjē
thumb|Žaks Etjēns Mongolfjē
**Brāļi Mongolfjē** — **Žozefs Mišels Mongolfjē** (; dzimis , miris ) un **Žaks Etjēns Mongolfjē** (; dzimis , miris ) bija franču gaisa kuģošanas pionieri, pirmie, kuri uzbūvēja pilotējamu karstā gaisa balonu.

Pirmie publiski demonstrētie karstā gaisa balona lidojumi notika 1783. gada vasarā Parīzē, Francijā. Pirmais lidojums ar pasažieriem notika 1783. gada 19. septembrī, un tā pirmie pasažieri bija aita, pīle un gailis. Dažas nedēļas vēlāk, domājams, 15. oktobrī, pirmajā lidojumā ar gaisa balonu devās divi brīvprātīgie gaisa kuģotāji: Pilatrs de Rozjē un marķīzs d'Arlands.

Balona izmērs bija 33 metri diametrā, un tas pacēlās 1800 metru augstumā. Pirms lidojuma balonu piepildīja ar karstu gaisu, ko ieguva sadedzinot salmus, bet gaisā pacelšanos nodrošināja kokogles.

## Atsauces

## Ārējās saites

* The Montgolfier Brothers  University of Bristol
Ēriks Gordons

**Ēriks Ambross Gordons Jaunākais** (; dzimis  Indianapolisā, Indiānas štatā, ASV) ir amerikāņu basketbolists, spēlē uzbrūkošā aizsarga pozīcijā. Bijis ASV basketbola izlases dalībnieks, bet šobrīd ir Bahamu Salu izlases spēlētājs. 2024. gadā pārstāv Nacionālās basketbola asociācijas (NBA) klubu Fīniksas "Suns".

Ē. Gordona māte ir no Naso Bahamu Salās, kas viņam ļauj pārstāvēt šīs valsts basketbola izlasi.

## Karjera
Pēc izcilas vidusskolu basketbola karjeras, kuras rezultātā Ē. Gordons tika atzīts par Indiānas štata *Mr. Basketball*, viņš izvēlējās pārstāvēt Indiānas Universitātes komandu "Hoosiers" NCAA čempionātā. Jau pēc pirmās sezonas augstskolu basketbolā Ē. Gordons pieteicās NBA draftam un 2008. gada draftā Losandželosas "Clippers" viņu izraudzījās pirmajā kārtā ar kopējo 7. numuru. Jau pirmajā sezonā Ē. Gordons nostiprinājās komandas starta pieciniekā un uzstādīja rezultativitātes rekordu starp "Clippers" debitantiem vienā spēlē iemetot 41 punktu (šo rekordu vēlāk laboja Bleiks Grifins). Trijās sezonās, kurās Ē. Gordons pārstāvēja "Clippers", komanda nespēja kvalificēties izslēgšanas spēlēm un 2011. gada decembrī viņš kopā ar Krisu Kāmanu, Elfaruku Aminu un pirmās kārtas drafta tiesībām tika aizmainīts uz Ņūorleānas "Hornets" pret Krisu Polu un divām nākotnes otrās kārtas drafta izvēlēm.

Arī "Hornets" (vēlāk "Pelicans") ar Ē. Gordonu nebija starp labākajā komandām, jo tikai vienā no piecām sezonām, kuras viņš tajā nospēlēja, Ē. Gordonam radās iespēja debitēt NBA *play-off* spēlēs. 2016. gada vasarā viņš kā brīvais aģents pievienojās Hjūstonas "Rockets", kļūstot par rezervistu vienā no labākajām Rietumu konferences komandām, kurā spēlēja Džeimss Hārdens un pēc gada pievienojās arī Kriss Pols. Jau savā pirmajā sezonā "Rockets" sastāvā viņš saņēma NBA sezonas labākā rezervista balvu. Piecās pirmajās sezonās "Rockets" kvalificējās izslēgšanas spēlēm, 2018. gadā sasniedzot Rietumu konferences finālsēriju, kur piekāpās Goldensteitas "Warriors".

Ē. Gordons ir labs trīspunktu metienu izpildītājs, viņš uzvarēja trīspunktu metienu konkursā 2017. gada NBA Visu zvaigžņu spēlē.

2023. gada februārī viņš tika aizmainīts uz savu pirmo NBA klubu Losandželosas "Clippers" trīs komandu maiņas darījumā. Vasarā "Clippers" spēlētāju atbrīvoja no līguma, un 2023. gada jūlijā viņš pievienojās Fīniksas "Suns".

### Nacionālās izlases
ASV nacionālo basketbola izlasi pārstāvējis 2010. gada Pasaules čempionātā Turcijā, izcīnot zelta medaļu

2023. gadā FIBA deva atļauju Ē. Gordonam pievienoties Bahamu Salu basketbola izlasei, kuras sastāvā spēlējis 2024. gada olimpisko spēļu pirmskvalifikācijas turnīrā.

## Atsauces

## Ārējās saites
Mogulistāna

thumb|300px|Mogulistānas karte 1372. gadā.

**Mogulistāna**(no , *Moġūlistān*) jeb **Mogulu haniste** bija Centrālāzijas valsts, kas pastāvēja pēc Čagataju hanistes iziršanas tās austrumu daļā no 1347. līdz 1462. gadam. 
Tās galvaspilsēta bija Almalika pie tagadējās Kuldžas (Ininas) pilsētas Iles upes baseinā, bet tās teritorija ietvēra zemes mūsdienu Kazahstānas, Kirgizstānas, Uzbekistānas un Ķīnas Tautas Republikas teritorijā. Pēc Mogulu hanistes sabrukuma tās dienvidaustrumu daļā pastāvēja Jarkendas haniste (1514–1705), kuru iekaroja Džungārijas haniste. 

## Mogulistānas hani
thumb|250px|Togluk Timurhana mauzolejs Kuldžā (1904).
* Togluk Timurhans (1347−1363),
* Ilias Hodžahans (1363−1366),
* Hizr Hodžahans (1366−1399),
* Šami Džahanhans (1399−1408),
* Muhamadhans (1408−1416),
* Šir Muhamadhans (1416, 1421−1425),
* Nakši Džahanhans (1416−1418),
* Sultans Uvaishans (1418−1421, 1425–1429),
* Esen Bugahans (1429−1461),
* Dust Muhamadhans (1461−1468).
Guldža

**Guldža** (), arī **Kulža** (kazahu: قۇلجا, *Құлжа*) vai **Inina** (, *Yīníng Shì*) ir Iles Kazahu autonomās prefektūras galvaspilsēta Iles upes krastā Siņdzjanas Uiguru autonomā reģionā Ķīnas Tautas republikas ziemeļrietumos. Atrodas netālu no Kazahstānas robežas.

## Vēsture
13. gadsimtā pazīstama kā **Almalika**, Čingishana dēla Čagataja valsts galvaspilsēta. No 1347. līdz 1462. gadam Mogulistānas galvaspilsēta.
17. gadsimtā to pakļāva Džungārijas haniste, kuru 1755. gadā sagrāva mandžūru Cjinu dinastijas karaspēks.

No 1871. līdz 1881. gadam Guldžu okupēja Krievijas impērijas karaspēks. 1913. gadā ķīnieši to pārdēvēja par Ininu, no 1944. līdz 1949. gadam tā bija PSRS satelītvalsts Austrumturkestānas Republikas galvaspilsēta. Kopš 1954. gada Iles Kazahu autonomās prefektūras galvaspilsēta.

## Atsauces

## Ārējās saites
Algas kalkulators

**Algas kalkulators** ir tiešsaistes rīks potenciālās nākotnes algas aprēķināšanai.

Vienkāršākais kalkulatora veids domāts darbinieku neto darba algas aprēķināšanai no bruto darba algas vai pretējā virzienā. Šāds kalkulators prasa tikai izejas datu ievadi un aprēķinu veic automātiski.

Algas kalkulatoru var izmantot, lai novērtētu potenciālajā darba vietā piedāvātās algas lielumu, vai arī lai aprēķinātu ienākumus pēc nodokļu nomaksas. Dažās valstīs tas tāpat var piedāvāt amatu sarakstu, kas attiecīgajā pilsētā atbilst vēlamajai algai, vai salīdzināt dzīves līmeni dažādās pilsētās pie dažādām algām.

Lielās kompānijās var būt iekšējais algu kalkulators, kas prognozē algas izmaiņas, mainot filiāli vai dzīves vietu.

## Atsauces
Džeisons Robardss

**Džeisons Nelsons Robardss jaunākais** (, dzimis , miris ) bija ASV aktieris.

Savas karjeras laikā ieguvis divas Amerikas Kinoakadēmijas balvas, Tony balvu, Emmy balvu un Kannu kinofestivāla labākā aktiera balvu.

Sākotnēji piedalījies vairākās veiksmīgās Brodvejas lugās. Kino debitējis ar 1959. gada filmu *[[The Journey]]*. 60. gados piedalījies filmās *[[Doc Holliday]]* (1967), *[[The Night They Raided Minsky's]]* (1968) un "Reiz rietumos" (1968). Par lomām filmās "Visi prezidenta vīri" (1976) un "Džūlija" (1977) ieguvis Amerikas Kinoakadēmijas balvu kategorijā labākais aktieris otrā plāna lomā. Piedalījies arī filmās *[[Melvin and Howard]]* (1980), "Filadelfija" (1993) un "Magnolija" (1999), kas bija arī viņa pēdējā kinoloma.

## Ārējās saites
Šī trakā, trakā, trakā, trakā pasaule

**"Šī trakā, trakā, trakā, trakā pasaule**" () ir 1963. gada ASV kinokomēdija, kuras režisors un producents ir Stenlijs Kreimers. Filmā galveno lomu atveido Spensers Treisijs un tā laika labākie komiķi Edija Adamsa, Miltons Berle, Sids Sīzars, Badijs Hakets, Etela Mermana, Dorotija Provine, Mikijs Rūnijs, Diks Šons, Fils Silverss, Terijs Tomass un Džonatans Vinterss.

Filma ir par grupu svešinieku, kuri dodas pāri Kalifornijai, lai atrastu noziedznieka nozagtus 350 000 tūkstošus ASV dolāru.

"Šī trakā, trakā, trakā, trakā pasaule" guva gan kritiķu atzinību, gan komerciālus panākumus. Filma tika nominēta sešām Amerikas Kinoakadēmijas balvām, no kurām ieguva vienu kategorijā Labākā skaņas montāža, kā arī divām Zelta globusa balvām. Amerikas Kinoinstitūts filmu ierindoja savā 100 smieklīgāko filmu saraksta 40. vietā.

## Atsauces

## Ārējās saites
Stenlijs Kreimers

**Stenlijs Ērls Kreimers** (; dzimis , miris ) bija ASV kinorežisors un producents.

Strādājis kā neatkarīgais režisors un producents. Pazīstams ar savām filmām par dažādām sociālām problēmām, kā rasismu (*[[The Defiant Ones]]* (1958) un "Uzmini, kurš nāks vakariņās" (1967)), kodolkaru (*[[On the Beach]]* (1959)), alkatību ("Šī trakā, trakā, trakā, trakā pasaule" (1963)), kreacionismu un evolūciju ("...tas vētru pļaus" (*Inherit the Wind*, 1960)) un fašismu ("Nirnbergas prāva" (*Judgment at Nuremberg*, 1961)). Bijis producents tādām pazīstamām filmām kā *[[High Noon]]* (1952) un "Keina dumpis" (1954).

Deviņas reizes ticis nominēts Amerikas Kinoakadēmijas balvai gan kā par labāko filmu, gan kā labākais režisors. 1961. gadā ieguvis Kinoakadēmijas Ērvinga Tālberga memoriālo balvu.

## Ārējās saites
Noķert zagli

**"Noķert zagli"** () ir 1955. gada ASV romantiska trillera filma, kura režisors un producents ir Alfreds Hičkoks. Filmā galvenās lomas atveido Kerijs Grānts un Greisa Kellija. Filma balstīta uz Deivida Dodža 1952. gada romāna ar tādu pašu nosaukumu.

Filma ir par bijušo zagli (Grānts), kurš atpūšoties Franču Rivjērā, atklāj, ka kāds viņa stilā sāk aplaupīt bagātniekus.

"Noķert zagli" ieguva pārsvarā pozitīvus kritiķu vērtējumus. Roberts Bērkss ieguva Amerikas Kinoakadēmijas balvu kategorijā "Labākais operatora darbs".

## Ārējās saites
Korģeļciems

**Korģeļciems** ir ciems Tukuma novada Cēres pagastā. Atrodas pagasta ziemeļaustrumu daļā.

Apdzīvotā vieta atrodas nomaļus no valsts autoceļiem. Pie ciema ir Korģeļciema kapi.

## Atsauces
Vecciems

**Vecciems** ir ciems Tukuma novada Cēres pagastā. Atrodas pagasta ziemeļu daļā.

Apdzīvotā vieta atrodas pie autoceļa V1432. Pie ciema ir Cēres karjers un Vecciema kapi.

## Atsauces
Bogdans Bogdanovičs

**Bogdans Bogdanovičs** (; dzimis  Belgradā) ir serbu basketbolists, spēlē uzbrūkošā aizsarga pozīcijā. Serbijas basketbola izlases dalībnieks, olimpisko spēļu, Pasaules kausa un Eiropas čempionāta sudraba medaļas ieguvējs tās sastāvā. 2025. gadā pārstāv Nacionālās basketbola asociācijas (NBA) klubu Losandželosas "Clippers". Pirms nonācis NBA sasniedza labus panākums Eirolīgā, tostarp kļūstot par līgas čempionu 2017. gadā.

## Karjera
Basketbolā trenēties sācis jauniešu komandā *ŠKK Zvezdara* dzimtajā Belgradā. Vēlāk nonācis Belgradas "Partizan" sistēmā.

2014. gada NBA draftā B. Bogdanoviču izraudzījās Fīniksas "Suns" ar kopējo 27. kārtas numuru pirmajā kārtā. Pēc drafta spēlētājs turpināja spēlēt Eiropā, noslēdzot līgumu ar vienu no labākajiem klubiem Stambulas "Fenerbahçe". Tā sastāvā viņš kļuva par Eirolīgas čempionu 2017. gadā un divreiz uzvarēja Turcijas Basketbola līgā (2016, 2017).

2016. gada NBA drafta naktī Fīniksas "Suns" tiesības uz B. Bogdanoviču aizmainīja uz Sakramento "Kings" pret Markīzu Krisu (kopā ar B. Bogdanoviču aizmainīti tika vēl divi spēlētāji un nākotnes drafta tiesības). Vēl vienu sezonu aizvadījis Stambulā, 2017. gada jūlijā B. Bogdanovičs noslēdza līgumu ar "Kings", kuriem joprojām piederēja tiesības uz spēlētāju. Savā pirmajā sezonā NBA viņš tika iekļauts NBA simboliskajā debitantu otrajā izlasē, kā arī piedalījās *Rising Stars Challenge MVP* spēlē 2017. gada Visu Zvaigžņu spēles nedēļas nogales ietvaros, kur tika atzīts par spēles vērtīgāko spēlētāju.

2020. gada novembrī "Kings" mēģināja veikt *sign-and-trade* maiņas darījumu, nosūtot B. Bogdanoviču uz Milvoki "Bucks". Šis darījums neizdevās un 24. novembrī spēlētājs noslēdza 4 gadu līgumu ar Atlantas "Hawks", kas paredzēja 72 miljonu dolāru lielu atalgojumu. 2025. gada februārī B. Bogdanovičs kopā ar trīs nākotnes otrās kārtas drafta izvēlēm tika aizmainīts uz Losandželosas "Clippers" pret Terensu Mannu un Bonu Hailendu.

### Nacionālā izlase
Spēlējis Serbijas jaunatnes izlasēs. Serbijas pieaugušo izlases sastāvā izcīnījis 2016. gada olimpisko spēļu, Pasaules kausa un Eiropas čempionāta sudraba medaļas. 2019. gada FIBA Pasaules kausa turnīrā B. Bogdanovičs kļuva par turnīra rezultatīvāko spēlētāju, taču Serbijas izlase palika tikai 5. vietā noslēguma tabulā. 2024. gada vasaras olimpiskajās spēlēs Parīzē Serbijas izlases sastāvā izcīnīja bronzas medaļu.

## Atsauces

## Ārējās saites
Rūlofs Kleins

**Rūlofs Kleins** (; dzimis , miris ) bija nīderlandiešu airētājs, olimpiskais čempions 1900. gada vasaras olimpiskajās spēlēs.

1900. gada Parīzes Olimpiskajās spēlēs Kleins startēja divās airēšanas disciplīnās. Olimpisko zelta medaļu viņš izcīnīja stūrmaņa divniekos, kur startēja kopā ar Fransuā Brantu un stūrmaņiem Hermanusu Brokmanu (pusfināla braucienā) un kādu nezināmu dalībnieku (fināla braucienā). Savukārt bronzas medaļu viņš izcīnīja airēšanas astoņnieku sacensībās.

## Atsauces

## Ārējās saites
* Rūlofs Kleins (Olympics profils) 
* Rūlofs Kleins (Olympedia profils) 
* Rūlofs Kleins (Sports Reference profils)
Krapāne

**Krapāne** (vīriešu dzimtē Krapāns) ir latviešu cilmes uzvārds. 

Cilvēki ar šo uzvārdu:

* Ieva Krapāne (1981) — pedagoģe un politiķe;
* Līga Krapāne (1966) — žurnāliste un politiķe.
Laukmuiža (Vānes pagasts)

**Laukmuiža** ir ciems Tukuma novada Vānes pagastā. Atrodas pagasta centrālajā daļā.

Apdzīvotā vieta atrodas pie autoceļa P121, Imulas upes krastā. Pie ciema ir Aizupes kapi.

## Atsauces
Luijs Rošē

**Luijs Rošē** () bija franču airētājs. Startējis 1900. gada vasaras olimpiskajās spēlēs.

1900. gada Parīzes olimpiskajās spēlēs Rošē startēja stūrmaņa divniekos kopā ar Gordonu Lovu. Viņi šajā disciplīnā startēja tikai kvalifikācijas kārtas braucienā.

## Atsauces

## Ārējās saites
* Luijs Rošē (Olympedia profils) 
* Luijs Rošē (Sports Reference profils)
Hermanuss Brokmans

**Hermanuss "Hermans" Gerarduss Brokmans** (; dzimis , miris ) bija nīderlandiešu airētājs. Olimpiskās zelta, sudraba un bronzas medaļu ieguvējs 1900. gada vasaras olimpiskajās spēlēs.

1900. gada Parīzes olimpiskajās spēlēs startēja trijās airēšanas disciplīnās, kurās visās ieguva olimpiskās medaļas. Olimpisko zelta medaļu viņš izcīnīja stūrmaņu divniekos, kur gan startēja tikai pusfināla kārtā kā stūrmanis. Olimpisko sudraba medaļu viņš arī izcīnīja kā stūrmanis stūrmaņu četriniekos, bet bronzas medaļa tika iegūta astoņnieku airēšanas disciplīnā.

## Atsauces

## Ārējās saites
* Hermanuss Brokmans (Olympics profils) 
* Hermanuss Brokmans (Olympedia profils) 
* Hermanuss Brokmans (Sports Reference profils)
Prospērs Brigemans

**Prospērs Jans Brigemans** (; dzimis , miris ) bija beļģu airētājs, olimpiskās sudraba medaļas ieguvējs 1900. gada vasaras olimpiskajās spēlēs.

1900. gada Parīzes olimpiskajās spēlēs Brigemans startēja divās airēšanas disciplīnās — stūrmaņa divniekos un astoņniekos. Olimpisko sudraba medaļu viņš ieguva airēšanas astoņnieku sacensībās, kur bija viens no Beļģijas komandas pārstāvjiem.

Periodā no 1894. līdz 1902. gadam viņš startēja vairākos Eiropas čempionātos airēšanā, kurā viņš kopā izcīnīja 10 medaļas (6 zelta, 2 sudraba un 2 bronzas medaļas), lielāko daļu no tām, 6 medaļas, airēšanas astoņnieku disciplīnās.

## Atsauces

## Ārējās saites
* Prospērs Brigemans (Olympics profils) 
* Prospērs Brigemans (Olympedia profils) 
* Prospērs Brigemans (Sports Reference profils)
Vasilijs I Dmitrijevičs

**Vasilijs I Dmitrijevičs** (, 1371–1425) bija Maskavijas lielkņazs no 1389. gada līdz savai nāvei. Lietuvas valdnieka Vītauta Dižā znots.

## Dzīvesgājums
thumb|upright = 1.0|left|Maskavas kņazistes teritorija Vasilija valdīšanas laikā (zaļā krāsā).
Dzimis 1371. gada 30. decembrī Maskavā Maskavas kņaza un Vladimiras lielkņaza Dmitrija Joanoviča ("Donska") ģimenē.

1382. gadā hans Tohtamišs piešķīra vietvalža jarliku viņa tēvam, tomēr 11-gadīgo Vasiliju aizveda kā ķīlnieku uz Zelta ordas zemēm. 1386. gadā viņam izdevās aizbēgt no gūsta un nākamajā gadā ierasties Lietuvas dižkunigaitijā, kur viņu saderināja ar valdnieka Vītauta Dižā meitu Sofiju (1371—1453).

Pēc tēva nāves 1389. gadā Vasilijs kļuva par Vladimiras lielkņazu un ieguva Zelta Ordas vietvalža jarliku.

1390. gada Ziemassvētkos viņš Kolomnā salaulājās ar princesi Sofiju un kļuva par Lietuvas sabiedroto, 1392. gadā no Zelta ordas nopirka tiesības uz Ņižņijnovgorodas kņazisti, Muromas un citām dalienas ķņazistēm. 
1395. gadā hans Tohtamišs solīja Lietuvas dižkunigaitim Vītautam kļūt arī par visas Krievzemes un Novgorodas valdnieku, ko solīja atbalstīt arī Vācu ordenis.

Kad 1399. gadā Vītauta vadītais karaspēks cieta sakāvi pret Zelta ordas karavadoni Edigeju kaujā pie Vorsklas un krita daudzi krievu kņazi, Lietuva noslēdza jaunu personālūniju ar Poliju un zaudēja cerības iegūt varu pār visiem krievu kņaziem.

1406. gadā Vasilijs Dmitrijevičs pie Tulas noslēdza pamieru ar savu sievastēvu Vītautu, bet robežkonflikti turpinājās līdz 1408. gadam, kad Lietuvas dižkunigaiša Aļģirda dēls Švitrigailis pārgāja Vasilija pusē.
Tā paša gada rudenī Edigeja vadītais karaspēks uzbruka Maskavai un piespieda lielkņazu Vasiliju I Dmitrijeviču atsākt maksāt meslus Zelta ordai, bet Švitrigailis atgriezās Lietuvā.

## Ārējās saites
Astroworld

***ASTROWORLD*** ir amerikāņu repera *[[Travis Scott]]* trešais studijas albums. Tas tika izdots 2018. gada 3. augustā, izmantojot *Cactus Jack Records* un *Grand Hustle Records*, un to izplatīja *[[Epic Records]]*. Albums seko viņa otrajam studijas albumam *[[Birds In the Trap Sing McKnight]]* (2016) un viņa sadarbības albumam *Huncho Jack, Jack Huncho* (2017) ar *[[Quavo]]*.

Albumā ir viesu vokāli no *[[The Weeknd]], [[Kid Cudi]], [[Frank Ocean]], [[Drake (mūziķis)|Drake]], [[Džeimss Bleiks|James Blake]], [[Philip Bailey]], [[21 Savage]], [[Swae Lee]], [[Gunna]], [[NAV]], [[Quavo]], [[Migos|Takeoff]], [[Juice Wrld|Juice WRLD]],* *[[Sheck Wes]]* un *[[Don Toliver]]* un citiem. Izveidē piedalījās vairāki producenti, tostarp pats Skots, Maiks Dīns, Alens Riters, *Hit-Boy, WondaGurl, Tay Keith, Tame Impala*, Frenks Djūks, *Sonny Digital, Murda Beatz* un *Thundercat*.

Albuma nosaukums ir nosaukts neesoša atrakciju parka *Six Flags AstroWorld* vārdā, kas pirms tā slēgšanas atradās Hjūstonā, Teksasā. Skots, Hjūstonas iedzīvotājs, vēlējās, lai albums izklausītos kā "atrakciju parka atņemšana bērniem". Viņš arī raksturoja albumu kā turpinājumu savam debijas albumam *[[Rodeo]]* (2015). *ASTROWORLD* ir hiphopa un psihedēliskā repa albums, kurā ir iekļauti trapa un psihodēliskās mūzikas elementi. Albumu atbalstīja četri singli "Butterfly Effect", "Sicko Mode", "Yosemite" un "Wake Up".

*ASTROWORLD* saņēma plašu atzinību un guva komerciālus panākumus, debitējot ASV *[[Billboard 200]]* virsotnē ar 537 000 albumiem līdzvērtīgu vienību, no kurām 270 000 bija tikai pārdošanas apjomi. Amerikas Ierakstu industrijas asociācija (RIAA) to ir sertificējusi ar trīskāršo platīnu. Tas ieguva Gada albumu 2019. gada *BET Hip Hop Awards* balvu pasniegšanas ceremonijā. Vairākas publikācijas albumu nosauca par vienu no labākajiem 2018. gada un desmitgades albumiem.

## Dziesmu sarakts
40A. autobusu maršruts (Rīga)

**40a. autobusu maršruts** bija Rīgas sabiedriskā transporta autobusu maršruts, kas kursēja no Centrāltirgus Rīgas centrā līdz Ziepniekkalnam. 2008. gada 1. janvārī maršruts tika pārnumurēts par 42. autobusu maršrutu.

40a. autobusu maršruta kopējais garums bija 18,410 km. Maršruta **[[Rīgas Centrāltirgus|Centrāltirgus]]** — **[[Ziepniekkalns]]** kopējais garums bija 8,867 km, bet maršruta **[[Ziepniekkalns]]** — **[[Rīgas Centrāltirgus|Centrāltirgus]]** kopējais garums bija 9,543 km.

Darbdienās pa 40a. autobusu maršrutu kursēja 3 autobusi, bet brīvdienās — tikai 2 autobusi. 40a. autobusu maršrutu apkalpoja RPPU "Imanta" un SIA "Rīgas satiksme" 6. autobusu parks.

## Maršruts
**[[Rīgas Centrāltirgus|Centrāltirgus]]** — **[[Ziepniekkalns]]** kursēja pa šādām ielām: Emīlijas Benjamiņas iela, Lāčplēša iela, Salu tilts, K. Ulmaņa gatve, Vienības gatve un Ozolciema iela.

**[[Ziepniekkalns]]** — **[[Rīgas Centrāltirgus|Centrāltirgus]]** kursēja pa šādām ielām: Ozolciema iela, Vienības gatve, K. Ulmaņa gatve, Salu tilts, Lāčplēša iela, Emīlijas Benjamiņas iela, Dzirnavu iela, Satekles iela, Marijas iela un Emīlijas Benjamiņas iela.

## Pieturvietas
40a. autobusu maršrutā pavisam kopā bija 24 pieturas. Maršrutā **[[Rīgas Centrāltirgus|Centrāltirgus]]** — **[[Ziepniekkalns]]** bija 11 pieturas, bet maršrutā **[[Ziepniekkalns]]** — **[[Rīgas Centrāltirgus|Centrāltirgus]]** bija 13 pieturas.

## Atsauces

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns
Kosadvuhpilotova

**Polārā stacija «Kosadvuhpilotova»** () ir bijusī Krievijas polārā hidrometeoroloģiskā stacija Arktikā. Izvietota Čukču jūras dienvidrietumos pie Amguemas ieteks uz Dvuhpilotova strēles tās austrumu daļā. Stacija administratīvi ietilpst Čukotkas autonomā apvidus Iviltinas rajonā.

## Vēsture
Staciju pirmo reizi izveidoja 1944. gadā kā hidrometeoroloģisko punktu kuģu satiksmes apkalpošanai Ziemeļu jūrasceļā posmā starp Oto Šmita ragu un Vankaremu. 1957. gadā izveidota sezonālā (iznestā) hidrometeoroloģiskā stacija, kas darbojās tikai navigācijas periodā līdz 1970. gadiem pēc 3. kategorijas programmas. Staciju apkalpoja Misšmitas personāls — hidrometeorologs un radists.

## Atsauces
Suņa spēks

**"Suņa spēks"** () ir 2021. gada vesterns, psiholoģiskā drāmas filma. Filmas režisore, scenārija autore un viena no producentēm ir Džeina Kempione. Filmas sižets balstīts uz Tomasa Sevedža 1967. gada  tāda paša nosaukuma romānu. Galvenās lomas atveido Benedikts Kamberbačs, Kirstena Dansta, Džesijs Plemonss un Kodijs Smits-Makfī. Filmēšana lielākoties norisinājās Jaunzēlandes Otāgo reģionā. Šī ir starptautiskā kopražojuma filma (Jaunzēlandes, Austrālijas, Apvienotās Karalistes un Kanādas). Filmā tiek apspēlētas mīlestības, skumju, aizvainojuma, skaudības un seksualitātes tēmas.

Filmas "Suņa spēks" pasaules pirmizrāde notika 78. Venēcijas kinofestivālā , kur Kempione ieguva Sudraba lauvas balvu kā labākā režisore. Ierobežotā seansu skaitā to demonstrēja Austrālijas un Jaunzēlandes kinoteātros no  un ASV un Apvienotās Karalistes kinoteātros no . Straumēšanas kanālā *[[Netflix]]* tā ir pieejama kopš tā paša gada 1. decembra.

Filma saņēmusi pozitīvas kritiķu atsauksmes, kas atzīmē Kempiones režiju un scenāriju, operatora darbu, skaņu celiņu un aktierspēli. Amerikas Kinoinstitūts to nosaucis par vienu no labākajām 2021. gada filmām, kā arī filma saņēmusi septiņas 79. Zelta globusa balvas nominācijas, no kurām ieguva trīs balvas, tostarp arī kā "Labākā drāmas filma", un desmit 27. Kritiķu izvēles balvas nominācijas, tostarp kategorijā "Labākā filma". Filma saņēmusi 12 nominācijas 94. Kinoakadēmijas balvai, tostarp arī kategorijās "Labākā filma" un "Labākais režisors". Ieguva šo balvu kategorijā "Labākais režisors". Filma saņēma arī astoņas nominācijas BAFTA kino balvai, no kurām ieguva divas balvas — "Labākā filma" un  "Labākais režisors".

## Atsauces

## Ārējās saites
Ivans II Ivanovičs Skaistais

**Ivans II Ivanovičs Skaistais** arī **Joans II Skaistais**, (; dzimis , miris ), bija Maskavas kņazs un Vladimiras lielkņazs no 1353. līdz 1359. gadam, no 1355. gada arī Novgorodas kņazs.

## Dzīvesgājums
Dzimis 1326. gadā Joana I Kaļitas un viņa sievas Jeļenas ģimenē kā otrais dēls. Pēc tēva nāves 1340. gadā par Zelta Ordas Krievzemes vietvaldi kļuva viņa vecākais brālis Simeons Ivanovičs Lepnais.
Kad vecākais brālis un viņa dēli nomira mēra epidēmijā, Zelta Ordas hans Džanibeks viņu 1354. gadā iecēla par Vladimiras lielkņazu, piešķīra Zelta Ordas vietvalža jarliku.

Valdīšanas laikā karoja ar Lietuvas un Rjazaņas lielkņaziem, 1355. gadā kļuva par Novgorodas kņazu. 1356. gadā dižkunigaitis Aļģirds uzbruka Brjanskas un Možaiskas kņazistēm. Joanam II nācās cīnīties arī ar Suzdaļas kņazu Konstantīnu Vasiļjeviču par Vladimiras lielkņaza troni un jarliku.
 
Miris 1359. gada 13. novembrī Maskavā, apglabāts Spasas klosterī Maskavas kremļa teritorijā.

## Ārējās saites
Moriss Hemelsūts

**Moriss Konstants Marija Hemelsūts** (; dzimis , miris ) bija beļģu airētājs, olimpiskās sudraba medaļas ieguvējs 1900. gada vasaras olimpiskajās spēlēs un vairākkārtējs Eiropas čempions airēšanā.

1900. gada Parīzes olimpiskajās spēlēs Hemelsūts startēja divās airēšanas disciplīnās. No kurām labāko rezultātu viņš izcīnīja airēšanas astoņnieku sacensībās, kur, būdams viens no Beļģijas komandas *Minerva Amsterdam* pārstāvjiem, izcīnīja sudraba medaļu.

Viņš Eiropas čempionātā airēšanā no 1897. līdz 1901. gadam izcīnīja 7 zelta medaļas, 4 medaļas airēšanas astoņnieku un 3 medaļas stūrmaņa četrinieku disciplīnās.

## Atsauces

## Ārējās saites
* Moriss Hemelsūts (Olympics profils) 
* Moriss Hemelsūts (Olympedia profils) 
* Moriss Hemelsūts (Sports Reference profils)
Anrī Delabārs

**Anrī Delabārs** () bija franču airētājs. Startējis 1900. gada vasaras olimpiskajās spēlēs.

1900. gada Parīzes olimpiskajās spēlēs Delabārs startēja divās airēšanas disciplīnās — stūrmaņa divniekos un stūrmaņa četriniekos. Abās šajās disciplīnās viņš bija Francijas komandas *Club Nautique de Dieppe* dalībnieks. Komanda disciplīnās startēja tikai kvalifikācijas kārtā un tālākajām kārtām nekvalificējās.

## Atsauces

## Ārējās saites
* Anrī Delabārs (Olympedia profils) 
* Anrī Delabārs (Sports Reference profils)
Armijas vads

**"Armijas vads"** () ir 1986. gada ASV kara filma, kuras režisors un scenārija autors ir Olivers Stouns. Filmā galvenās lomas atveido Toms Berendžers, Vilems Defo, Čārlijs Šīns, Kīts Deivids, Kevins Dilons, Džons Makginlijs, Forests Vaitekers un Džonijs Deps. "Armijas vads" ir pirmā filma no Stouna triloģijas par Vjetnamas karu. Tai sekoja "Dzimis 4. jūlijā" (*Born on the Fourth of July*, 1989) un "Debesis un Zeme" (*Heaven & Earth*, 1993).

Filma, kas balstīta uz paša Stouna kara pieredzes, stāsta par ASV Armijas brīvprātīgo, kurš ierodas Vjetnamā armijas vada sastāvā. Tur viņš sastopas ne tikai ar pretiniekiem, bet arī ar abiem viņa virsniekiem, kuri savā starpā cīnās par varu.

"Armijas vads" saņēma kritiķu atzinību par Stouna režiju un scenāriju, kinematogrāfiju, reālistisku kaujas atveidošanu, kā arī par Šīna, Berendžera un Defo aktierspēli. Filma bija komerciāli veiksmīga, nopelnot 138,5 miljonus ASV dolāru pie 6 miljonu budžeta. "Armijas vads" tika nominēta astoņām Amerikas Kinoakadēmijas balvām, no kurām saņēma četras kategorijās labākā filma, labākais režisors, labākā skaņa un labākā montāža. 1998. gadā Amerikas Kinoinstitūts filmu ierindoja savā "AFI 100 gadi... 100 filmas" saraksta 83. vietā. 2019. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Lolita (filma)

**"Lolita"** () ir 1962. gada Apvienotās Karalistes un ASV melnās komēdijas psiholoģiska drāmas filma, kuras režisors ir Stenlijs Kubriks. Filmā galvenās lomas atveido Džeimss Meisons, Šellija Vintersa, Pīters Selerss un Sjū Liona. Filma ir balstīta uz 1955. gada Vladimira Nabokova tāda paša nosaukuma romāna. Nabokovs ir arī filmas scenārija autors.

Filma ir par Hambertu Hambertu, pusmūža literatūras pasniedzēju, kurš ir apsēsts ar 14 gadīgo Doloresu, ko viņš sauc par "Lolitu".

"Lolita" tika nominēta Amerikas Kinoakadēmijas balvai kategorijā labākais adaptētais scenārijs.

## Atsauces

## Ārējās saites
Krioekstrakcija (medicīna)

**Krioekstrakcija** (sengrieķu *κρύος* — 'sals', latīņu *extrahere* — 'izvilkt') ir krioķirurģiska operācija kataraktas novēršanai. Tās gaitā acs lēca tiek sasaldēta ar kriozondi un izņemta no acs.
Miezāji (Zantes pagasts)

**Miezāji** ir ciems Tukuma novada Zantes pagastā. Atrodas pagasta dienvidu daļā.

Apdzīvotā vieta atrodas pie autoceļa P109. Pie ciema ir Kazukalnu dīķis.

## Atsauces
Sliktā slava

**"Sliktā slava"** () ir 1946. gada ASV *[[Film noir|noir]]* žanra spiegu trillera filma, kuras režisors ir Alfreds Hičkoks. Filmā galvenās lomas atveido Kerijs Grānts, Ingrīda Bergmane un Klods Reinss.

Filma ir par ASV valdības aģentu Devlinu (Grānts), kurš lūdz palīdzību vācu kara noziedznieka meitai Alīsijai Hūbermanei (Bergmane) iefiltrēties nacistu organizācijā. Situācija kļūst sarežģīta, kad abi iemīlas, bet Alīsiju bildina organizācijas vadošais biedrs.

Filma bija gan kritiski, gan finansiāli veiksmīga, kļūstot par 1946. gada vienu no pelnošākajām filmām. Reinss tika nominēts Amerikas Kinoakadēmijas balvai kategorijā labākais aktieris otrā plāna lomā, bet Bens Hekts saņēma nomināciju kategorijā labākais oriģinālscenārijs.

## Atsauces

## Ārējās saites
Vankarema

**Vankarema** (;  — ‘ilkņainā tauta’) ir nacionālais čukču ciems Krievijas ziemeļaustrumos, administratīvi ietilpst Čukotkas autonomā apvidū Iuļtinas rajonā. Izvietojies Čukču jūras krastā Vankaremas zemesragā uz šauras strēles starp jūru un Vankaremas lagūnu. 

## Vēsture
Ciema nosaukums cēlies, domājams, no kādreiz šeit dzīvojušajiem eskimosiem, kuri tradicionāli rotājās ar valzirgu ilkņiem un zobiem. Vēlāk ciemu asimilējuši čukči, kas tagad veido lielāko daļu ciema iedzīvotāju skaita. 1934. gadā rietumos no ciema izveidota Misvankaremas polārā hidrometeoroloģiskā stacija. Līdz 2015. gadam ciems bija ciema padomes centrs. Mūsdienās ciemā ir pamatskola, bērnudārzs, feldšeru punkts, pasts, bibliotēka, maizes ceptuve. Iedzīvotāju galvenā nodarbošanās ir zveja un jūras dzīvnieku medības.

## Atsauces
Apmātais

**"Apmātais"** () ir 1945. gada ASV psiholoģiska trillera filma, kuras režisors ir Alfreds Hičkoks. Filmā galvenās lomas atveido Ingrīda Bergmane, Gregorijs Peks un Mihails Čehovs.

Filma ir par psihoanalītiķi, kura iemīlas savā kolēģī, jaunās slimnīcas vadītājā, bet atklāj, ka viņš ir viltvārdis, kurš cieš no amnēzijas un ir potenciāls slepkava.

"Apmātais" bija gan kritiski, gan finansiāli veiksmīga filma. Tā tika nominēta sešām Amerikas Kinoakadēmijas balvām, tai skaitā labākā filma un labākais režisors, un ieguva balvu kategorijā labākā oriģinālmūzika.
[none|thumb|268x268px|[Gregorijs Peks un Ingrīda Bergmane (kadrs no filmas)]]

## Ārējās saites
Misvankarema

**Jūras hidrometeoroloģiskā stacija «Misvankarema»** () vai **Vankarema** ir Krievijas polārā hidrometeoroloģiskā stacija Arktikā. Izvietota Čukču jūras dienvidrietumu krastā Vankaremas ciema rietumu nomalē. Stacija administratīvi ietilpst Čukotkas autonomā apvidus Iuļtinas rajonā.

## Vēsture
Stacija dibināta 1934. gadā, novērojumi sākti tā paša gada 7. oktobrī. Tiek veikti meteoroloģiskie, piejūras hidroloģiskie un aktinometriskie novērojumi pēc 2. kategorijas.

## Atsauces